stanford-oval/wikipedia huggingface dataset:
1520

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

28. marraskuuta: Fernão de Magalhães purjehti ensimmäisenä eurooppalaisena Atlantin valtamereltä Tyynelle valtamerelle.
Ruotsin valtionhoitaja Sten Sture nuorempi tapetaan taistelussa, Kristian palaa valtaan.
Tukholman verilöyly; Kristian II teloituttaa Ruotsin rälssiä kruunajaisissaan. Aatelin tyytymättömyys kasvaa ja Kalmarin unioni tulee tiensä päähän.
Kastilian comunerosien kapina, Johannaa vaaditaan kuningattareksi.
Suleiman Suuresta osmanien kalifi
Abraha

| Abraha |
| --- | --- |
 Sheban, Dhu-Raydanin, Hadhramautin, Yamanatin ja ylä- ja alamaiden arabien kuningas
 Abrahan ja etiopialaisen kenraali Aryatin kaksintaistelu, Muhammad Bal'amiin teoksesta Tarikhnama 1300-luvulta.
Uskonto:  kristinusko
Abraha oli Etelä-Arabian alueella vaikuttanut kristitty kuningas, joka saavutti asemansa kapinoimalla Etiopiaa vastaan maksaen kuitenkin myöhemmin Etiopian kuninkaalle suojelurahaa. Muutamien historiallisten lähteiden ohella Abraha tunnetaan myös tarunomaisesta tarinasta Koraanissa, jonka mukaan hän teki epäonnistuneen sotaretken Mekkaa vastaan profeetta Muhammadin syntymävuotena.
Älä kysy kuolleilta, he sanoivat

| Älä kysy kuolleilta, he sanoivat Eleanoora Rosenholm |
| --- | --- | --- |

Studioalbumin tiedot
 Julkaistu:  10. syyskuuta 2008  8. lokakuuta 2008
 Formaatti: CD ja LP
 Tyylilaji: kokeellinen popmusiikki
 Kesto: 39.20
 Levy-yhtiö: Fonal
Listasijoitukset
  Suomen virallinen lista: 17.
Eleanoora Rosenholmin muut julkaisut
| Vainajan muotokuva 2007 | Älä kysy kuolleilta, he sanoivat 2008 | Hyväile minua pimeä tähti 2011 |
Älä kysy kuolleilta, he sanoivat on Eleanoora Rosenholmin toinen, vuonna 2008 julkaistu studioalbumi.
Albumi nousi Suomen virallisen listan sijalle 17.
Tuotantotiedot

Albumin ovat säveltäneet Mika Rättö, Pasi Salmi ja Noora Tommila, Olli Joukio, Tuomas Niskanen, Alpo Nummelin, Jussi Reunamäki ja Turo Sinkkonen. Levyllä esiintyy edellisten lisäksi virailijana myös Harri Sippola. Kappaleet on sanoittanut Mikä Rättö.
Albumin ovat äänittäneet, miksanneet ja masteroineet Pasi Salmi, Sami Sänpäkkilä ja Mika Rättö SS-Palace-studiolla.
Albumi on julkaistu Fonal Records -levy-yhtiölle.
Kappaleet

Tammen varjossa  –  4 .23
Ambulanssikuskitar  –  4 .48
Epäilen sinua  –  4 .45
Tai-Panin paholainen  –  5 .41
Vladimir Grutšov  –  2 .30
Pesulassa  –  3 .31
Bolly palkkionmetsästäjä  –  3 .08
Kopiokissa 2 - Syystalven demoni  –  5 .22
Suljetun osaston astronautti  –  5 .12
Triviaa

Kappaleessa "Kopiokissa 2 - Syystalven demoni" lauletaan: "Syyskuun kahdeskymmeneskolmas, lisääntyivät murhat pakkasaamujen myötä". Kyseisenä päivänä tapahtuivat Kauhajoen koulusurmat. Levy julkaistiin kuitenkin tätä ennen.
Arvostelut

Desibeli.net:
Dome.fi:
Helsingin Sanomat:
Rumba: negatiivinen
Soundi:
66652 Borasisi

| 66652 Borasisi |
| --- | --- |
 1999 RZ253 
 Borasisi ja Pabu Hubble-avaruusteleskoopin kuvaamina.
Löytäminen
Löytäjät:  C. A. Trujillo, J. X. Luu,  D. C. Jewitt
Löytöaika:  8. syyskuuta 1999
Kiertoradan ominaisuudet
Keskietäisyys Auringosta:  44,00 AU
Pienin etäisyys Auringosta:  40,06 AU
Suurin etäisyys Auringosta:  47,94 AU
Eksentrisyys:  0,090
Kiertoaika Auringon ympäri:  106594 päivää  291,84 vuotta
Inklinaatio:  0,56°
Kuiden lukumäärä:  1
Fyysiset ominaisuudet
Läpimitta:  166 km
Massa:  (3,433 ± 0,027) x 1018 kg 
Pyörähdysaika:  ? h
Absoluuttinen kirkkaus:  5,86
Albedo:  0,12 (477 nm)
66652 Borasisi on Neptunusta kauempana Aurinkoa kiertävä pikkuplaneetta eli transneptuninen kohde. Se kuuluu Kuiperin vyöhykkeeseen ja on cubewano. Borasisin löysivät C. A. Trujillo, J. X. Luu ja D. C. Jewitt vuonna 1999. Ennen nimeämistään Borasisi tunnettiin väliaikaisella tunnuksella 1999 RZ253. Borasisilla on myös kuu nimeltä Pabu. Borasisi ja Pabu saivat nimensä Kurt Vonnegutin kirjassa Kissan kehto esiintyviltä fiktiivisiltä Auringon ja Kuun jumaluuksilta, joista Borasisi on Aurinko.
Kaksi toistaan elliptisillä radoilla kiertävää saman kokoluokan kappaletta. Borasisin ja Pabun kiertoradat toistensa ympäri ovat tämäntyyppiset.
Ominaisuudet

Borasisin seuralainen Pabu on siihen itseensä verrattuna varsin suurikokoinen, ja täten ne muodostavatkin yhdessä kaksoispikkuplaneetan. Borasisi ja Pabu kiertävät toistensa ympäri elliptisillä radoilla, joiden inklinaatio ekliptikaan nähden on noin 54°. Borasisin Aurinkoa kiertävän radan inklinaatio on kuitenkin hyvin pieni, vain noin 0,56°. Systeemin massa on 3,7 +/-0,4 x1018 kg (Borasisin arviolta (3,433 ± 0,027) x 1018 kg ja Pabun (1,34 ± 0,27) x 1018 kg), tiheys noin 1000 kg m-3 ja albedo 477 nanometrissä 0,12 +/-0,01.
Aalborgin eläintarha

| Aalborgin eläintarha |
| --- | --- |

Sijainti:  Aalborg, Tanska
Eläinlajeja:  yli 156
Eläimiä:  yli 1500
Organisaatio
Aalborgin eläintarha on Tanskassa, Aalborgissa sijaitseva eläintarha, joka avatiin vuonna 1935. Tarhassa on yli 1500 eläintä, joista merkittävimpinä jääkarhut. Tarha on Tanskan toiseksi suurin eläinnäyttely ja Aalborgin suostuin nähtävyys.
Eläintarhan koko on 20 hehtaaria ja siellä vierailee vuosittain noin 375 000 ihmistä. Vuonna 2012 eläintarhassa avattiin uusi tila leijonille ja tiikereille.
Sisäänkäynnillä näkyy patsas, jonka on valmistanut taiteilija C.J.
Leijona Aalborgin eläintarhassa.
Afroukrainalaiset

| Afroukrainalaiset |
| --- | --- |
Kielet:  ukraina, venäjä
Afroukrainalaiset (ukr. афроукраїнці, afroukrajintsi) ovat Ukrainassa asuvia afrikkalaistaustaisia ihmisiä, jotka ovat joko ukrainalaisten jälkeläisiä tai Afrikasta Ukrainaan muuttaneita.
Monet afroukrainalaiset ovat muuttaneet Afrikasta Ukrainaan laadukkaiden, mutta halpojen korkeakoulutusmahdollisuuksien perässä. Yli 20 % Ukrainassa opiskelevista vaihto-oppilaista oli lähtöisin Afrikasta. Venäjän hyökättyä Ukrainaan vuonna 2022 monet ovat paenneet maasta ukrainalaisten siviilien kanssa, mutta kohdanneet rasismia Puolan ja Unkarin rajoilla, jossa näitä on käsketty luovuttamaan paikkansa bussissa tai menemään kotimaidensa suurlähetystöihin. Venäjä on myös hyödyntänyt ukrainalaisten rasistisia asenteita propagandassaan. Kesällä 2022 afroukrainalaisiin kuuluva Alisa Žuralev pani kuitenkin alulle sosiaalisen median kampanjan, jossa hän mursi tätä Venäjän levittämää myyttiä.
Pääsääntöisesti afroukrainalaiset osaavat sekä venäjää että ukrainaa. Valtaväestön suhtautuminen afroukrainalaisiin vaihtelee suuresti riippumatta siitä, onko henkilöllä esim. Ukrainan kansalaisuus, mutta erityisesti ukrainaa puhuvia kohtaan asenteet tuppaavat olemaan positiivisia.
Vuoden 2019 parlamenttivaaleissa entinen olympiatason painija Žan Belenjuk valittiin ensimmäisenä afroukrainalaisena maan parlamenttiin.
Afráti (Euboia)

| Afráti Αφράτι |
| --- | --- |
 Afráti
 Koordinaatit: 38°27′7″N, 23°41′15″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Chalkída
Hallinto:  
 – Asutustyyppi:  kylä
 – Kallikrates-koodi:  2901040301
Korkeus:  38 m
Väkiluku (2021):  1 215
Aikavyöhyke:  UTC+2
 – Kesäaika:  UTC+3
Postinumero:  34100
Suuntanumero(t):  2221
Infobox OKVirheellinen NIMI-arvo: 
Afráti (kreik. Αφράτι, kath.kreik. Αφράτιον, Afrátion) on Kreikan kylä, joka sijaitsee Euboian saarella. Se kuuluu hallinnollisesti Chalkídan kuntaan, Euboian alueyksikköön ja Keski-Kreikan alueeseen. Kylän väkiluku on 1 215 (2021).
Afrátin kylä sijaitsee Euboian läntisissä keskiosissa noin 14 kilometriä itään Chalkídan kaupungista. Se on rakennettu noin 38 metrin korkeuteen merenpinnasta laskettuna. Afráti muodostaa myös laajemman kyläyhdyskunnan (Δημοτική Κοινότητα Αφρατίου, Dimotikí Koinótita Afratíou), johon kuuluvat varsinaisen Afrátin kylän lisäksi kylät Gyrísmata ja Lechriés. Koko yhdyskunnan väkiluku on 1 237 (2021).
ARRISSat

ARISSat-1
ARISSat 1 (Radioskaf 2, Kedr) oli venäläinen mikrosatelliitti. Kyseessä oli sekä teknologian kokeilu että radioamatöörikäyttöön tarkoitettu satelliitti.
Satelliitti painaa 30 kg ja sen koko on 55 x 55 x 40 cm.
Satelliitin elektroniikka oli alun perin suunniteltu sopimaan venäläiseen Orlan-avaruuspukuun, jollainen instrumentoitu kosmonautin työväline lennätettiin aiemmin 2000-luvulla nimellä RadioSkaf (SuitSat 1 – katso Retkikunta 12). Elektroniikka kuitenkin asennettiin koteloon.
Satelliitti laukaistiin 28. tammikuuta 2011 Progress-M 09M-rahtialuksen ohessa ja se päästettiin ISS-avaruusasemalta avaruuskävelyn avulla. Satelliitti oli määrä toimia kuusi kuukautta.
152/45 C

152/45 C Helsingin Kuivasaaressa
152/45 C Sulkavan Sarsuinmäellä
152/45 C (152 millimetrin 45 kaliiperin merikanuuna mallia Canet) oli suomalainen nimi venäläiselle kaliiperiltaan 152 millimetrinen tykille, jonka suunnittelija oli Gustave Canet (1846-1913). Putken pituus oli 45 kaliiperia. Kanuunoita oli käytössä Suomessa toisen maailmansodan aikaan vajaat sata kappaletta. Tykille käytetään myös sen lavetista riippuen nimeä 152/45 CL laivalavetilla, 152/45 CLo Lokomon valmistamalla lavetilla, 152/45 CR rannikkolavetilla tai 152/45 CMet Pietarin metallitehtaan valmistamalla lavetilla sekä 152/45 CRaut rautatietykki.
152/45 C:n kaliiperi oli 152,4 millimetriä eli tasan kuusi tuumaa. Ominaisuudet riippuvat tykin valmistushetkestä, käyttötarkoituksesta ja lavetista. Putken pituus oli noin 6 860 millimetriä. Toisen maailmansodan aikainen kantama oli noin 20 kilometriä sekä teoreettinen tulinopeus oli 5–8 laukausta minuutissa ja käytännön tulinopeus 4–7 laukausta minuutissa. Täysmiehistö oli 0–1 upseeria, 1 aliupseeri ja 8–14 miestä.
Tykki suunniteltiin Ranskassa 1890-luvun alussa. Tykin valmistuksen lisenssi ostettiin Venäjälle ja valmistus alkoi 1895. Tykit palvelivat Venäjän-Japanin sodassa, jossa niissä osoittautui olevan suunnitteluvikoja, joiden vuoksi putki saattoi katketa laukaistaessa. Putkea vahvistettiin sodan jälkeen. Tykki palveli ensimmäisessä maailmansodassa myös maavoimissa.
Suomen itsenäistyttyä 152/45 C -tykkejä oli maassa noin sata. Suomalaiset käänsivät putken ylösalaisin, jolloin hidastus- ja palautuskoneisto tuli yläpuolelle ja korotuskulma suureni, pidentäen kantamaa. Samalla tykin lataustapaa muutettiin niin, ettei sitä tarvinnut palauttaa nollakorotukselle, mikä paransi tulinopeutta. Siitä tuli Suomen raskaan rannikkotykistön pääase. Suomi menetti tykeistä sotien aikana parisenkymmentä ja sai muutaman sotasaaliina. Sodan päättyessä tykkejä oli käytössä noin 60, mutta niiden putket olivat kuluneita. Ne uudistettiin 1950-luvulta alkaen 152/50 T -tykeiksi korvaamalla putket Tampellan valmistamilla pidemmillä putkilla. Viimeiset alkuperäisillä putkilla varustetut tykit olivat palveluksessa Hästö-Busössä  Tammisaaressa 1990-luvulle asti. Kaksi tykkiä on nykyään museotykkinä.
Kirjallisuutta

Rannikkotykistön tykkitoimintaopas: 1. osa, 152/50-T ja 152/45-C.  Helsinki:  Pääesikunta, 1961.  RtTkiO 1.
Aiheesta muualla

Kuvia tai muita tiedostoja aiheesta 152/45 C Wikimedia Commonsissa
Suomenlinnan Rannikkotykistökilta Ry. Kuvagalleria. 152/45-C Kuivasaaren museoalueella (Arkistoitu – Internet Archive)
NavWeaps. Russian 6"/45 (15.2 cm) Pattern 1892
Office of Strategic Services

| Office of Strategic Services  |
| --- | --- |

Perustettu:  13. heinäkuuta 1942
Lopetettu:  30. syyskuuta 1945
Toimivalta:  Yhdysvaltain liittovaltion hallinto
Office of Strategic Services (OSS) oli vuosina 1942–1945 toiminut Yhdysvaltain keskustiedustelupalvelua (CIA) edeltänyt sotilastiedusteluun keskittynyt Yhdysvaltojen tiedustelupalvelu.
OSS:n perustaminen

OSS perustettiin toisen maailmansodan aikana vuonna 1942 presidentti Franklin D. Rooseveltin määräyksellä. Syynä OSS:n perustamiselle oli yhdysvaltalaisen tiedustelun hajanaisuus. Hallinnon eri tasoilla, muun muassa ulkoasiainministeriöllä, valtiovarainministeriöllä, armeijalla ja laivastolla, oli omaa tiedustelutoimintaa, johon ei ollut kenelläkään yksittäisellä toimijalla kokonaiskontrollia. Tiedustelutoiminnan katsottiin olevan huonosti johdettua ja puutteellista sota-ajan vaatimuksiin nähden. OSS oli aiemmista amerikkalaisista tiedusteluyksiköistä poiketen oma itsenäinen organisaationsa. OSS kuitenkin vastasi toiminnastaan aselajikomentajien neuvostolle (engl. Joint Chiefs of Staff).
OSS:n virallisena tehtävänä oli kerätä ja analysoida sellaista tietoa, jota aselajikomentajien neuvosto tarvitsi sekä toteuttaa sellaisia erikoisoperaatioita, jotka eivät kuuluneet minkään muun Yhdysvaltain liittovaltion elimen tehtäviin.
OSS:n toiminta toisessa maailmansodassa

OSS toimitti sodan aikana Yhdysvaltain hallinnon päätöksentekijöille tiedustelutietoa. OSS:n operaatioihin liittyvää toimintaa olivat muun muassa vastarintaliikkeiden avustaminen, propaganda, vakoilu, soluttautumistoiminta ja sodanjälkeisen tilanteen suunnittelu.
OSS:n toiminta toisessa maailmansodassa > OSS:n rakenne yksiköittäin

OSS jakautui sen organisaatiokaavion mukaisesti yhteentoista pääyksikköön. Lisäksi organisaatioon kuului pääyksiköitä tukevia toimintaryhmiä.
Pääyksiköitä olivat:
Research and Analysis (Tutkimus- ja analyysiyksikkö): tehtävänä tutkimustoiminta ja tiedon analysointi
Morale Operations: mustan propagandan levittäminen ja vihollisen moraalin alentaminen
Maritime Units: Agenttien kuljettaminen meriteitse kohdealueelle. Myös taistelusukeltajia käytettäväksi sabotaasi-iskuihin.
Secret Intelligence (Salaisen tiedustelun yksikkö): Kenttäagenttien harjoittama tiedustelutiedon kerääminen. Muun ohella Saksan ja Itävallan kansalaisten kouluttaminen ja soluttaminen erikoistehtäviin Natsi-Saksan rajojen sisälle. OSS:n soluttamat henkilöt olivat taustaltaan yleensä maanpaossa eläviä kommunisteja ja sosialisteja, natsihallintoa vastustavia sotavankeja sekä juutalaisia pakolaisia.
Counter-espionage X-2 (Vastavakoiluyksikkö X-2): vastavakoilu. Operatiivinen toiminta tapahtui pääasiassa Euroopassa ja liittyi tiedustelutiedon hankkimiseen Natsi-Saksan agenteilta.
Special Operations (Erikoisoperaatioiden yksikkö): sabotaasi ja sissisodankäynti. Avusti liittoutuneita Normandian maihinnousussa. OSS:n alaiset laskuvarjojoukot laskeutuivat Saksan miehittämään Ranskaan, jossa avustivat Ranskan vastarintaliikkeen partisaaneja sabotaasi-iskuissa.
Operational Groups: erikoisoperaatioiden yksikköä (Special Operations) vastaavia. Koulutettuja ja vieraita kieliä puhuvia commando-joukkoja.
Foreign nationalities
Censorship & Documents
Special Projects
Field Experimental Unit
Pääyksiköitä tukevia toimintaryhmiä olivat muun muassa:
Communications: Viestintä ja tietoliikenne
Research and Development (Tutkimus- ja kehitysyksikkö): aseiden ja varusteiden kehittäminen
OSS:n toiminta toisessa maailmansodassa > OSS ja Suomen sotilastiedustelu

Kesäkuussa 1942 OSS ja brittien SOE sopivat sotilastiedustelun osalta, että Suomi jäi yhdysvaltalaisten vastuulle. Diplomaattisuhteet Suomen ja Britannian välillä olivat katkenneet ja Britannia oli 6. joulukuuta 1941 julistanut sodan Suomelle.
Uusi sotilaallinen tiedustelupalvelu kärsi resurssipulasta. Monet Euroopassa toimivat yhdysvaltalaiset suuryhtiöt kuitenkin lainasivat sille mielellään varoja ja työntekijöitään. Suomessa OSS:n agentti oli Paramount Pictures -yhtiön johtaja Stanton Griffis. Joulukuussa 1942 Griffis matkusti Suomeen järjestämään sotilastiedustelua. Tarkoituksena oli hankkia tietoa rintamalta Yhdysvaltojen Tukholman-lähetystön käyttöön. Seuraavana vuonna sotilastiedustelu Suomessa siirrettiin amerikansuomalaisen Wilho Tikanderin vastuulle, joka ylennettiin OSS:n päälliköksi Tukholmassa.
CIA:n julkistamien tietojen mukaan OSS osti vuoden 1944 lopulla sisällöltään tuntemattomia (unidentified) Neuvostoliiton kryptografisia asiakirjoja Suomesta pois muuttaneilta Suomen armeijan sotilasarvoltaan upseeritasoisilta kryptoanalyytikoilta. OSS:n suorittama asiakirjojen ostaminen liittyi laajempaan Venona-projektiin. On esitetty, että OSS:n ostamaan materiaaliin olisi kuulunut osittain palanut koodikirja, jonka suomalaiset joukot olivat löytäneet Neuvostoliiton Petsamon-konsulaatista kesäkuussa 1941.
Ostetut asiakirjat kuitenkin palautettiin pian venäläisille Yhdysvaltain ulkoministeri Edward P. Stettiniuksen suositeltua presidentti Rooseveltille, että asiakirjojen palauttaminen olisi Yhdysvaltain edun mukaista. CIA:n Venona-projektia koskevassa julkisessa raportissa kuitenkin todetaan tekstin alaviitteen 33 kohdassa, että OSS:n pääjohtaja kenraalimajuri William J. Donovan on saattanut kopioida (tai kopioituttaa) asiakirjat ennen niiden palauttamista. Tosin raportissa mainitaan, että Yhdysvaltain maavoimien Signaalitiedustelupalvelun arkistoista ei löydy näyttöä kopioinnista, eikä CIA:n ja NSA:n arkistoistakaan löydy tietoa kopioinnista.
Joka tapauksessa Neuvostoliiton Petsamon-konsulaatista suomalaisten löytämät asiakirjat ovat päätyneet yhdysvaltalaisille tiedusteluelimille, koska NSA:n avattua arkistojaan 1990-luvun puolivälissä salaisiksi ei enää luokitella asiakirjoja ”NR 3702 CBTM13 20287A 19410530 Papers found in USSR consulate at Petsamo”. NSA:n nettisivun mukaan Petsamosta löytynyt venäläisten koodikirja oli päätynyt yhdysvaltalaisille tiedusteluelimille Yhdysvaltain maavoimien signaalitiedustelun everstiluutnantti Paul Neffin saatua haltuunsa toisen maailmansodan loppupäivinä valokopion osittain palanesta koodikirjasta natsi-Saksan ulkoministeriön signaalitiedustelun arkistosta, joka sijaitsi linnassa Saksin osavaltiossa.
OSS:n lakkauttaminen ja CIA:n synty

Presidentti Harry S. Truman lakkautti OSS:n toisen maailmansodan päätyttyä 1945, ja sen yksiköt tehtävineen jaettiin ulkoasiainministeriölle ja puolustusministeriölle. Puolustusministeriössä kaksi entisen OSS:n yksikköä, Salaisen tiedustelun yksikkö ja Vastavakoiluyksikkö X-2, sulautettiin yhteen Strategic Services Unit (SSU) -nimikkeen alle. Strategic Services Unit ehti olla puolustusministeriön hallussa vain muutamia kuukausia ennen sen siirtämistä väliaikaiselle Central Intelligence Group (CIG) -organisaatiolle.
Vuonna 1947 kansallisella turvallisuuslailla (National Security Act) perustettiin ensimmäinen yhdysvaltalainen pysyvä rauhan ajan tiedustelupalvelu, keskustiedustelupalvelu CIA. CIA:n alaisuuteen siirrettiin sen perustamisen yhteydessä väliaikaiselta CIG-organisaatiolta Strategic Services -yksikkö, joka nimettiin uudelleen Office of Special Operations -yksiköksi. Tällä tavoin osaksi CIA:ta tuli useiden uudelleen nimeämisten ja uudelleen organisointien jälkeen kaksi entisen OSS:n yksikköä, Salaisen tiedustelun yksikkö ja Vastavakoiluyksikkö X-2.
OSS:n ja CIA:n erot

CIA:n asema ja tehtävät eivät ole OSS:ään verrattuna täysin samanlaiset. CIA on asemaltaan siviilitiedustelupalvelu, kun OSS oli asemaltaan sotilastiedustelupalvelu.
CIA:n virallisena tehtävä on kerätä ja analysoida tiedustelutietoja ulkomaisista hallituksista, järjestöistä ja yksilöistä, ja raportoida niitä Yhdysvaltain hallinnon eri osille, jotta nämä voisivat tehdä päätöksiä kansallisen turvallisuuden toteuttamiseksi, sekä toteuttaa mahdollisesti muita sille uskottuja tehtäviä. OSS:n virallinen tehtävä tietojen keräämisen ja analysoinnin suhteen oli suppeampi liittyen ensi sijassa sotilaallisesti merkityksellisen tiedon toimittamiseen aselajikomentajien neuvostolle.
Eräs CIA:lle uskottu muu tehtävä on ollut salaisten operaatioiden toteuttaminen. Alun perin tämä tehtävä perustettiin kansallisen turvallisuusneuvoston (The National Security Council) säädöksillä NSC 4 (1947) ja NSC 10/2 (1948). Siten salaisten operaatioiden toteuttaminen virallisesti kuuluu tai on kuulunut molempien tiedusteluelinten tehtäviin.
Huomattavia OSS:ssä toimineita henkilöitä

CIA:n myöhemmistä pääjohtajista OSS:n jäseniä ovat olleet:
William Casey
William Colby
Richard Helms
Allen Dulles
Muita tunnettuja OSS:n jäseniä ovat olleet:
Julia Child (kokki, yhdysvaltalainen tv-persoona)
Aaron Bank (eversti, Vihreiden barettien perustaja)
Arthur Schlesinger Jr. (presidentti John F. Kennedyn lehdistöavustaja)
Wilho Tikander, amerikansuomalainen lakimies, OSS:n Tukholman-toimiston päällikkö
Sterling Hayden (näyttelijä)
Paul Mellon (liikemies)
S. Dillon Ripley (ornitologisti)
Eero Saarinen, arkkitehti.
Fiktiivinen OSS:ssä toiminut henkilö on Indiana Jones (Henry Jones Jr.). Indiana Jones ja kristallikallon valtakunta -elokuvassa mainitaan, että Indiana Jones toimi OSS:n jäsenenä operaatioissa Tyynellä valtamerellä ja Berliinissä sekä saavutti everstin arvon. Toinen fiktiivinen OSS-agentti on Karl Fairburne, joka on päähenkilö tietokonepelissä Sniper Elite, jossa hän estää Neuvostoliiton aikeita saada salaista aseteknologiaa Saksasta.
Aiheesta muualla

Kuvia tai muita tiedostoja aiheesta Office of Strategic Services Wikimedia Commonsissa
CIA:n OSS-sivu (Arkistoitu – Internet Archive)
OSS society
Military History Online (Arkistoitu – Internet Archive)
Hyvä paimen (The Good Shepherd, 2006) -elokuva imdb:ssä.
Addy

Addy on seuraavien henkilöiden sukunimi:
David Addy (s. 1990), ghanalainen jalkapalloilija
Mark Addy (s. 1964), englantilainen näyttelijä
Meghan Addy (s. 1978), yhdysvaltalainen juoksija
Mustafa Tettey Addy (s. 1942), ghanalainen muusikko ja etnomusikologi
Kuvitteellisia henkilöitä

Zack Addy, televisiosarjassa Bones
| --- | --- |
: Tällä täsmennyssivulla luetellaan henkilöitä, joilla on sama sukunimi.
1542

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Juan Rodriguez Cabrillo tutki ensimmäisenä Yhdysvaltain Tyynenmeren rannikkoa.
Lohjan Ojamon rautakaivos perustettiin.
Syntyneitä

24. kesäkuuta – Ristin Johannes, espanjalainen mystikko, teologi ja runoilija
25. kesäkuuta – Magnus Vaasa, Itä-Götanmaan herttua, Kustaa Vaasan poika
4. lokakuuta – Roberto Bellarmino, katolisen kirkon kardinaali
15. lokakuuta – Akbar Suuri, Intian mahtavin suurmogulihallitsija
8. joulukuuta – Maria Stuart, Skotlannin kuningatar
Kuolleita

1. helmikuuta – Hieronymus Aleander, italialainen kardinaali
13. helmikuuta – Katariina Howard, Englannin kuningas Henrik VIII:n viides vaimo (teloitettiin aviorikoksesta)
21. toukokuuta – Hernando de Soto, espanjalainen löytöretkeilijä
29. elokuuta – Cristovão da Gama, portugalilainen sotilas
14. joulukuuta – Jaakko V, Skotlannin kuningas